《柬汪仲淹时以足疾居肇林去太函三十里》
明代·胡应麟

方丈维摩室，翛然物外踪。花馀天女散，果剩法王供。

白日流禅榻，青天落梵钟。何当问神足，白眼对长松。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。